section_heading: Tijek bitke
paragraph_text: Dne 21. lipnja, u predvečerje glavne bitke, dok je zatvarao gradska vrata, poginuo je kanonik Matija Fintić, a zajedno s njim i dvanaestorica branitelja.Fintić, Matija, hbl.lzmk.hr, pristupljeno 5. listopada 2019. Ubio ih je otrgnuti željezni zasun, kojim su se zatvarala vrata.<ref>Aleksije Olesnički, ''Tko nosi odgovornost za poraz turske vojske kod Siska 20. ramazana 1001. godine (22. lipnja 1593)? // Vjesnik Arheološkog muzeja u Zagrebu'', sv. 22-23, br. 1, (1942.), str. 115.-173.,, str. 136. Dne 22. lipnja oko 10 sati stigla je pomoć do Siska predvođena banom Erdödyjem.<ref>Milan Kruhek, [http://www.gkka.hr/wp-content/uploads/digitalizacija/Svjetlo/PDF/1993_3-4_002-010.pdf ''Velike hrvatske povijesne obljetnice: 1493. - 1593.: 1993. godina], Svjetlo'', sv. 60, br. 4, (1993.), str. 9. Između Kupe i Save banski vojnici sukobili su se s Turcima koji su se prethodno bili prebacili s desne na lijevu obalu Kupe. Ovaj prvi napad izvele su hrvatske snage, konjanici. Nakon što su ih turski janjičari djelomično odbili, slovenski i njemački strijelci odbili su turski protunapad, te pritisli Turke, koji su se morali povući prema Kupi. U međudobi kanonik Blaž Gjurak i sisačka posada provalili su iz utvrde u kratki proboj i zauzeli mali most kojim se prelazilo na desnu obalu Kupe, te je tako Turcima zatvorena odstupnica. Turska je vojska nakon toga bila potpuno okružena.Mislav Barić, Dugi rat u Hrvatskoj: ratnici i ratništvo (Kriegswesen): diplomski rad, Filozofski fakultet Sveučilišta u Zagrebu, mentor dr. sc. Drago Roksandić. Kolegij: Diplomska radionica II. Zagreb, 2015., str. 71. Nije im stoga preostalo ništa drugo, nego pokušati preplivati rijeku i tako naći spas. Većina se pritom utopila, a samo se nekoliko stotina spasilo. Kršćanske su snage u bitci izgubile između 40 i 50 vojnika, a osmanske oko 8000.Ive Mažuran, Hrvati i Osmansko Carstvo, Golden marketing, Zagreb, 1998., ISBN 953-6168-38-3, str. 164. Ostatak se Turske vojske razbježao. Ostavili su za sobom naoružanje (između ostaloga 8 topova na kotačima, među kojima je bio i Katzianerov top tzv. Katzianerica, više falkoneta i 100 manjih topovskih tana) i namirnice (30 lađa s hranom i opremom).